**Vážení priatelia vzdelávania,**

**Radi by sme Vás pozvali na predstavenie projektu „Bezhraničné finančné a ekonomické vzdelávanie”, ktoré sa uskutoční pod záštitou OTP Ready Nadácie a Nadácie Andrása Fáyiho.**

**Na pôde univerzity J. Selyeho v Komárne, 26. októbra 2017 Vám predstavíme zámery a ciele nového BEZPLATNÉHO projektu finančného a ekonomického vzdelávania na Slovensku.**

V rámci prednášok si budete môcť vypočuť a porovnať skúsenosti OTP READY Nadácie a Nadácie Andrása Fáyiho z poskytovania finančného vzdelávania, výučbových metódach a výsledkoch zozbieraných za posledné roky.

OTP READY Nadácia poskytuje BEZPLATNÉ vzdelávanie finančnej gramotnosti v slovenskom, maďarskom a posunkovom jazyku naprieč celým územím Slovenska. Toto vzdelávanie je určené pre žiakov základných a stredných škôl. OTP READY Nadácia stavia na OK metodológii Nadácie Andrása Fáyiho, ktorá sa opiera o inovatívne, interaktívne a inšpirujúce spôsoby vzdelávania. Svoju činnosť vykonáva od septembra 2015. Počas tejto doby nadácia vyškolila viac ako 4000 žiakov základných a stredných škôl, ktorým pomohla rozšíriť si obzor v oblasti financií, hospodárstva a ekonomiky.

V odbornej časti Tomáš Pešek, ako inštruktor zážitkovej pedagogiky, bližšie predstaví nové prístupy pri odovzdávaní vedomostí mladým ľuďom v prednáške nazvanej „Inovatívne techniky vo vzdelávaní“.

Po ukončení prednášok sme vytvorili dostatočný priestor na vzájomnú výmenu skúseností a rozhovory s prednášajúcimi a pozvanými partnerskými organizáciami.

**Termín:** 26. október 2017 (štvrtok) 13:45 – 17.30

**Miesto: Veľká aula** Univerzity J. Selyeho, Hradná 2, 945 01 Komárno (1. poschodie)

GPS: 47°45'15.87"N 18°7'59.76"E

**Prednášky budú prebiehať v slovenskom a maďarskom jazyku. K dispozícii bude simultánne tlmočenie.**

Tešíme sa na Vašu účasť!

Bratislava, 16. októbra 2017

S úctou,

|  |  |  |
| --- | --- | --- |
|  | **Ing. Angelika Mikócziová**  správkyňa nadácie  OTP Ready Nadácia |  |

**Účasť na prednáškach je bezplatná, je však potrebné registrovať svoju účasť najneskôr do 25. októbra 2017 prostredníctvom prihlasovacieho formulára na tomto linku:**

goo.gl/9awmxC

Z dôvodu obmedzenej kapacity garantujeme účasť len pre prvých 120 registrovaných záujemcov.

**Projekt**

**„Bezhraničné finančné a ekonomického vzdelávanie**

**Borderless financial and economic education“**

**Komárno, 26. októbra 2017**

**Plánovaný program**

13.45 – 14.30 Príchod, registrácia

14.30 – 14.40 Otvorenie a privítanie (predstavitelia slovenskej OTP READY Nadácie)

14.40 – 14.55 Predstavenie vedúceho projektu Nadácie Andrása Fáyiho

14.55 – 15.10 Predstavenie OTP READY Nadácie

15.10 – 15.25 Predstavenie projektu „Bezhraničné finančné a ekonomického vzdelávanie/Borderless financial and economic education“, jeho zámery, ciele a očakávané výsledky

15.25 – 15:45 Osobná skúsenosť jednej slovenskej a jednej maďarskej školy s realizovanými školeniami oboch nadácií

15.45 – 16.00 Prestávka

16.00 – 16.15 Ukážka – interaktívna, hravá úloha so zapojením hostí

16.15 – 17.00 Inovatívne techniky vo vzdelávaní” – prednáša Tomáš Pešek

17.00 – 17.30 Občerstvenie - počas neho „Otázky a odpovede“, alebo nezáväzné rozhovory medzi hosťami a participantmi projektu

17.30 Záver

Počas podujatia budú OTP READY Nadáciou, resp. Nadáciou Andráasa Fáyiho, vyhotovované fotografie, ktoré budú využité a zverejnené (online a offline) v rámci projektu s názvom „Bezhraničné finančné a ekonomického vzdelávanie/Borderless financial and economic education“, číslom SKHU/1601/4.1/238 Interreg V-A Slovakia Hungary Cross Border Cooperation Programme.

Obsah tejto pozvánky nie je bezpodmienečne v zhode s požiadavkami Európskej Únie.